CELEX: 62021CN0541
Language: et
Date: 2021-08-30 00:00:00
Title: Kohtuasi C-541/21 P: Joëlle Mélini 30. augustil 2021 esitatud apellatsioonkaebus Üldkohtu (viies koda) 30. juuni 2021. aasta otsuse peale kohtuasjas T-51/20: Mélin versus parlament

17.1.2022   
            
            
               ET
            
            
               Euroopa Liidu Teataja
            
            
               C 24/14
            
         
      Joëlle Mélini 30. augustil 2021 esitatud apellatsioonkaebus Üldkohtu (viies koda) 30. juuni 2021. aasta otsuse peale kohtuasjas T-51/20: Mélin versus parlament
      (Kohtuasi C-541/21 P)
      (2022/C 24/19)
      Kohtumenetluse keel: prantsuse
      
         Pooled
      
      
         Apellant: Joëlle Mélin (esindaja: advokaat F. Wagner)
      
         Teine menetlusosaline: Euroopa Parlament
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada Euroopa Liidu Üldkohtu 30. juuni 2021. aasta otsus kohtuasjas T-51/20: Mélin vs. parlament;
               
            
                  —
               
               
                  tunnistada õigusvastasuse väide vastuvõetavaks ja tuvastada, et Euroopa Parlamendi liikmete põhimääruse rakendusmeetmete artikli 33 esimene ja teine lõik ning artikli 68 esimene ja teine lõik on õigusvastased;
               
            
                  —
               
               
                  tuvastada, et peasekretäri 17. detsembri 2019. aasta otsusel puudub õiguslik alus ja tühistada see otsus.
               
            Põhinõue:
      
                  —
               
               
                  tuvastada, et Joëlle Mélin on esitanud tõendid oma assistendi töötamise kohta kooskõlas Euroopa Parlamendi liikmete põhimääruse rakendusmeetmete artikli 33 esimese ja teise lõiguga ning kooskõlas Euroopa Liidu Kohtu praktikaga;
               
            sellest tulenevalt,
      
                  —
               
               
                  tühistada Euroopa Parlamendi peasekretäri 17. detsembri 2019. aasta otsus, mis toimetati kätte 18. detsembri 2019. aasta kirjaga nroD202484, ning oli tehtud vastavalt Euroopa Parlamendi juhatuse 19. mai ja 9. juuli 2008. aasta otsuse 2009/C 159/01 „Parlamendi liikmete põhimääruse rakendusmeetmete kohta“, muudetud kujul, artiklile 68, ning milles tuvastati, et hageja võlgneb 130 339,35 eurot parlamendiliikme assisteerimise eest alusetult makstud tasu ja põhjendati selle tagasinõudmist;
               
            
                  —
               
               
                  tühistada võlateatis nro2019-2081, millega teavitati hagejat tema võlgnevuse tuvastamisest vastavalt peasekretäri 17. detsembri 2019. aasta otsusele „Parlamendiliikmete assisteerimise eest alusetult makstud tasude tagasinõudmine vastavalt põhimääruse rakendusmeetmete artiklile 68 ja finantsmääruse artiklitele 98-101“;
               
            
                  —
               
               
                  mõista kõik kohtukulud välja Euroopa Parlamendilt.
               
            
         Väited ja peamised argumendid
      
      Apellant esitab ühe väite, mille pealkiri on „ÜLDKOHTU POOLNE LIIDU ÕIGUSE RIKKUMINE – ÕIGUSNORMI RIKKUMINE JA FAKTILISTE ASJAOLUDE ÕIGUSLIKU LAADI VÄÄR KVALIFITSEERIMINE – ILMSELGE HINDAMISVIGA – KOHTUOTSUSE MOONUTAMINE“, mille ta on jaganud kahte alaossa, millest esimene käsitleb esimeses kohtuastmes esitatud õigusvastasuse väidet ning Üldkohtu analüüsi esimese väite kohta ning teine käsitleb sisulisi küsimusi ja Üldkohtu analüüsi kolmanda väite kohta.
      Esimeses väiteosas esitab apellant õigusvastasuse väite ja toob esile, et Parlamendi liikmete põhimääruse rakendusmeetmete artikli 33 esimene ja teine lõik ning artikli 68 esimene ja teine lõik ei järgi õiguskindluse ja õiguspärase ootuse põhimõtteid. Argumendid, mille apellant teises väiteosas esitab, käsitlevad Üldkohtu hinnangut faktivigadele, mida apellant peasekretärile ette heitis.